
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums

9. punkts:

Saeima amatpersonas ievēl, ieceļ un arī apstiprina.

Piedāvātā redakcija
9. punktā:
papildināt aiz vārda "ieceltās" ar vārdu "apstiprinātās.


	Liāna Karlsone (LRVK)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
17. punktā nepieciešams precizēt revīzijas nosaukumu.


Likumības/ lietderības revīzija ”Vai valsts amatpersonu deklarācijas ir efektīvs instruments valsts amatpersonu darbības tiesiskuma un atklātības nodrošināšanā?”
Revīzijas ziņojums "Vai valsts amatpersonu deklarāciju iesniegšana, pārbaude un publiskošana ir efektīva?"
https://www.lrvk.gov.lv/lv/getrevisionfile//uploads/reviziju-zinojumi/2015/2.4.1-21_2015/rev_zin_publiskosanai_gala_16_12_2015.pdf

Piedāvātā redakcija
likumības/ lietderības revīzija ”Vai valsts amatpersonu deklarācijas ir efektīvs instruments valsts amatpersonu darbības tiesiskuma un atklātības nodrošināšanā?”
	Liāna Karlsone (LRVK)

	3.
	Likumprojekts
1) amats – darbs vai dienests noteiktu pilnvaru ietvaros publiskas personas iestādē, biedrībā, nodibinājumā, politiskajā partijā vai politisko partiju apvienībā, kā arī komercsabiedrībā. Amats šā likuma izpratnē nav valsts pārvaldē nodarbinātā darbs, pārstāvot attiecīgo publiskas personas institūciju starptautiskajā organizācijā, kuras dalībvalsts ir Latvijas Republika vai ar kuru sadarbojas Latvijas Republika, kā arī citu institūciju veidotās komisijās, konsultatīvajās padomēs un darba grupās, un par šo darbu nav noteikta atlīdzība;
	Priekšlikums
1. panta 1.punktā aizstāt terminu "komercsabiedrība"' ar terminu "kapitālsabiedrība", kā tas lietots turpmāk.
Piedāvātā redakcija
1. panta 1.punktā aizstāt terminu "komercsabiedrība"' ar terminu "kapitālsabiedrība", kā tas lietots turpmāk.
	Liāna Karlsone (LRVK)

	4.
	Likumprojekts
a) publiskas personas iestādes vadītājs (ministrijā – valsts sekretārs, valsts pārvaldes iestādes vadītājs, pašvaldības izpilddirektors, pašvaldības iestādes vadītājs). Saeima, Saeimas Prezidijs vai Saeimas priekšsēdētājs attiecībā uz Saeimas deputātu nav institūcijas vadītājs, augstāka amatpersona, iestāde vai koleģiāla institūcija;
	Priekšlikums
Aicinām izvērtēt, vai uzskaitījums nav jāpapildina ar terminu "neatkarīgas iestādes", kāda ir, tajā skaitā Valsts kontrole.
Piedāvātā redakcija
-
	Liāna Karlsone (LRVK)

	5.
	Likumprojekts
(6) Valsts pārvaldē nodarbinātajam blakus darbs pie cita darba devēja vai saimnieciskās darbības veikšana darba laikā ir aizliegta, izņemot, ja to nosaka likums vai Ministru kabineta noteikumi vai rīkojumi.
	Priekšlikums
Izvērtēt, vai nav nepieciešams papildināt normu aiz vārda "likums" ar vārdiem "Saeimas lēmumiem", piemēram, Fiskālās padomes locekļus amatā apstiprina ar Saeimas lēmumu.

Piedāvātā redakcija
-
	Liāna Karlsone (LRVK)

	6.
	Likumprojekts
(7) Valsts pārvaldē nodarbinātajam aizliegts pieņemt dāvanas, kuras pasniedz saistībā ar amata pienākumu pildīšanu un kuras var ietekmēt vai varētu ietekmēt valsts pārvaldē nodarbinātā objektivitāti vai neitralitāti.
	Priekšlikums
Aicinām pārdomāt, vai normas tvērums nav pārāk plašs. Ja netiek ietekmēta valsts pārvaldē nodarbināto objektivitāte un neitralitāte, dāvanas pieņemt ir atļauts pretstatījumā spēkā esošajam regulējumam, kas paredz nosacījumus dāvanu pieņemšanai.
Piedāvātā redakcija
-
	Liāna Karlsone (LRVK)

	7.
	Likumprojekts
7) Valsts kontrolieris, Valsts kontroles padomes loceklis;
	Priekšlikums
Redakcionāls precizējums
Piedāvātā redakcija
valsts kontrolieris - rakstīt ar mazo burtu
	Liāna Karlsone (LRVK)

	8.
	Likumprojekts
15) publiskas personas institūcijas vadītājs;
	Priekšlikums
Likumprojektā noteikts, ka speciālais subjekts ir publiskas personas institūcijas vadītājs.
Likuma "Par interešu konflikta novēršanu valsts amatpersonu darbībā" 4.panta 16.punktā ir noteikts, ka valsts amatpersona ir arī iestādes vadītāja vietnieks.
Ņemot vērā, ka institūcijas vadītāja vietnieks pilda arī vadītāja pienākumus, aicinām izvērtēt, vai speciālā subjekta statuss nav jāattiecina arī uz institūcijas vadītāja vietnieku.

Piedāvātā redakcija
-
	Liāna Karlsone (LRVK)

	9.
	Likumprojekts
16) publiskas personas kapitālsabiedrības padomes loceklis, kuru ievēlēšanai padomē nominējusi publiskas personas institūcija (tās pārstāvis);
	Priekšlikums
Likuma "Par interešu konflikta novēršanu valsts amatpersonu darbībā" 4.panta 19.punktā ir noteikts, ka valsts amatpersona ir arī publiskas personas kapitālsabiedrības padomes vai valdes loceklis.
Ņemot vērā valdes locekļa pienākumus un atbildību, aicinām izvērtēt, vai speciālā subjekta statuss nav jāattiecina arī uz publiskas personas kapitālsabiedrības valdes locekli.

Piedāvātā redakcija
-
	Liāna Karlsone (LRVK)

	10.
	Likumprojekts
(8) Pildot amata pienākumus, ir aizliegts pieņemt dāvanas neatkarīgi no to vērtības, devēja statusa vai nodoma, izņemot diplomātiskās dāvanas vai, ja ārējā normatīvajā aktā nav noteikts citādi. Diplomātiskās dāvanas ir attiecīgās publiskas personas institūcijas īpašums. Ministru kabinets nosaka kārtību, kādā reģistrējamas, novērtējamas, izmantojamas un izpērkamas diplomātiskās dāvanas.
	Priekšlikums
Tā kā norma kategoriski aizliedz speciālajam subjektam pieņemt dāvanas, aicinām noteikt, kas likuma izpratnē nav uzskatāms par dāvanu, kā tas ir noteikts likumā "Par interešu konflikta novēršanu valsts amatpersonu darbībā".
Piedāvātā redakcija
-
	Liāna Karlsone (LRVK)

	11.
	Likumprojekts
(2) Parlamentārajam sekretāram, valsts sekretāram, Latvijas Bankas prezidentam un viņa vietniekam, Latvijas Bankas padomes loceklim, Valsts kontrolierim, Valsts kontroles padomes locekļiem, Satversmes aizsardzības biroja direktoram, Korupcijas novēršanas un apkarošanas biroja priekšniekam, Valsts ieņēmumu dienesta ģenerāldirektoram, Nacionālās elektronisko plašsaziņas līdzekļu padomes loceklim, Sabiedrisko elektronisko plašsaziņas līdzekļu padomes loceklim, Sabiedrisko pakalpojumu regulēšanas komisijas padomes loceklim nav atļauts būt tādas komercsabiedrības dalībniekam, akcionāram, biedram, patiesajam labuma guvējam vai tādam individuālajam komersantam, kas saņem publiskas personas institūcijas iepirkumu, valsts finanšu līdzekļus vai valsts garantētus kredītus, izņemot gadījumus, kad tos piešķir atklāta konkursa rezultātā un iepirkumu neveic vai finanšu līdzekļus nepiešķir publiskas personas institūcija, kurā speciālais subjekts ir nodarbināts.
	Priekšlikums
Redakcionāls precizējums
Piedāvātā redakcija
valsts kontrolieris - rakstīt ar mazo burtu
	Liāna Karlsone (LRVK)

	12.
	Likumprojekts
(2) Latvijas Bankas prezidents un viņa vietnieks, Latvijas Bankas padomes loceklis, Valsts kontrolieris, Valsts kontroles padomes loceklis, Centrālās vēlēšanu komisijas priekšsēdētājs un viņa vietnieks, Centrālās vēlēšanu komisijas sekretārs, Satversmes aizsardzības biroja direktors, tiesībsargs, Konkurences padomes loceklis, Nacionālās elektronisko plašsaziņas līdzekļu padomes loceklis, Sabiedrisko elektronisko plašsaziņas līdzekļu padomes loceklis, Sabiedrisko pakalpojumu regulēšanas komisijas padomes loceklis, Valsts ieņēmumu dienesta ģenerāldirektors, Korupcijas novēršanas un apkarošanas biroja priekšnieks, Finanšu izlūkošanas dienesta priekšnieks, Valsts policijas priekšnieks, Nodokļu un muitas policijas priekšnieks, Valsts drošības dienesta priekšnieks, Valsts robežsardzes priekšnieks, Valsts ugunsdzēsības un glābšanas dienesta priekšnieks, Iekšējās drošības biroja priekšnieks, pašvaldības policijas priekšnieks, tiesnesis, prokurors, zvērināts notārs un zvērināts tiesu izpildītājs, Rūpnieciskā īpašuma apelācijas padomes loceklis papildus 12. panta trešajā daļā noteiktajam var savienot amatu ar:
	Priekšlikums
redakcionāls precizējums
Piedāvātā redakcija
valsts kontrolieris - rakstīt ar mazo burtu
	Liāna Karlsone (LRVK)

	13.
	Likumprojekts
a) eksperta (konsultanta) darbu valsts, t.sk. citas valsts administrācijā, starptautiskā organizācijā vai tās pārstāvniecībā (misija);
	Priekšlikums
Aicinām precizēt terminu "citas valsts administrācija"'.
Piedāvātā redakcija
-
	Liāna Karlsone (LRVK)

	14.
	Likumprojekts
(3) Par šā panta otrajā daļā 2. punktā minētās atļaujas izsniegšanu Latvijas Bankas padomes locekļiem lemj Latvijas Bankas prezidents, Valsts kontroles padomes locekļiem – Valsts kontrolieris, Centrālās vēlēšanu komisijas priekšsēdētāja vietniekam – Centrālās vēlēšanu komisijas priekšsēdētājs, Korupcijas novēršanas un apkarošanas biroja priekšniekam un Satversmes aizsardzības biroja direktoram – Ministru prezidents, Satversmes tiesas tiesnešiem (arī priekšsēdētājam un viņa vietniekam) – Satversmes tiesas rīcības sēde, citiem tiesnešiem – attiecīgās tiesas priekšsēdētājs, rajonu (pilsētu) un apgabaltiesu priekšsēdētājiem – tieslietu ministrs, ģenerālprokuroram – Augstākās tiesas priekšsēdētājs, Sabiedrisko pakalpojumu regulēšanas komisijas padomes, Nacionālās elektronisko plašsaziņas līdzekļu padomes, Sabiedrisko elektronisko plašsaziņas līdzekļu padomes locekļiem –  attiecīgās padomes priekšsēdētājs. Par attiecīgo atļauju izsniegšanu citām šā panta trešajā daļā minētajām amatpersonām, kuras amatā iecēlusi, ievēlējusi vai apstiprinājusi Saeima, lemj Saeimas Prezidijs.
	Priekšlikums
Redakcionāls precizējums
Piedāvātā redakcija
valsts kontrolieris - rakstīt ar mazo burtu
	Liāna Karlsone (LRVK)

	15.
	Likumprojekts
a) citu amatu publiskas personas institūcijā;
	Priekšlikums
Nepieciešams precizēt, vai konkrētajā gadījumā domājama citas publiskas personas institūcija, kā tas ir noteikts 12. panta otrajā daļā.

Piedāvātā redakcija
-
	Liāna Karlsone (LRVK)

	16.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
12. punkts:

1. Amati ar patstāvīgām uzraudzības, kontroles vai pārbaudes pilnvarām

Aicinām Izvērtēt, vai kritēriji, nosakot personas, kurām jāiesniedz mantiskā stāvokļa un interešu deklarācijas, nav jānosaka likumā jeb Ministru kabineta noteikumos.
Anotācijā tie ir konkrēti un nosaukti kā obligāti piemērojami.
Savukārt likumprojekta 14. panta "Mantiskā stāvokļa un interešu deklarāciju iesniegšanas subjekti" 8.punktā noteikts, ka deklarāciju iesniedz arī cita valsts pārvaldē nodarbināta persona, kurai publiskas personas institūcijas vadītājs vai koleģiāla institūcija ir noteikusi pienākumu iesniegt mantiskā stāvokļa un interešu deklarācijas, ja amats ir pakļauts augstam korupcijas vai interešu konflikta riskam. Tādējādi dodot rīcības brīvību iestādes vadītājam. Piemēram, anotācijā norādīts, ka augstam korupcijas riskam ir pakļauts iepirkumu komisijas sekretārs. Līdz ar to rodas jautājums, vai minētais amats ir obligāti iekļaujams sarakstā jeb iestādes vadītājam ir rīcības brīvība.
Ja tiek saglabāta pašreizējā pieeja, aicinām papildināt anotāciju, vai pastāv rīcības brīvība, ja anotācijā ir konkrēti nosaukti amati vai veicamie pienākumi, piemēram, attiecībā uz iepirkuma komisijas ekspertu, personu, kura uzrauga iepirkumu līgumu izpildi.
Piedāvātā redakcija
-
	Liāna Karlsone (LRVK)

	17.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
12. punkts:

4. Amati, kas iesaistīti publiskajos iepirkumos un publiskās–privātās partnerības procesos

Noteikts, ka augstam korupcijas riskam ir pakļauti iepirkuma komisiju locekļi, sekretāri un eksperti, kā arī iepirkuma dokumentācijas sagatavotāji.

Aicinām izvērtēt, vai sekretārs, kurš veic tehnisku darbu ir  pakļauts augstam korupcijas riskam un iekļaujams personu sarakstā, kurām jāiesniedz mantiskā stāvokļa un interešu deklarācijas. Arī iepirkuma dokumentācijas sagatavotāji, kuri nesagatavo tehniskās specifikācijas un kvalifikācijas prasības, nevar ietekmēt procesa norisi. Attiecībā uz ekspertu nepieciešams ņemt vērā, ka eksperts bieži tiek piesaistīts no malas un prasība par deklarāciju iesniegšanu varētu ietekmēt ekspertu iesaisti. Turklāt minētās amatpersonas nepieņem lēmumus.

Likumprojekta 14. panta 5.punktā noteikts, ka deklarācijas jāiesniedz publiskas personas institūcijas iepirkuma komisijas loceklim.
Gadījumā, ja pieeja tiek saglabāta, minētie amati būtu jāiekļauj likumprojektā, jo tie anotācijā nosaukti konkrēti.
Piedāvātā redakcija
-
	Liāna Karlsone (LRVK)



